Борис Младенов-Young
Лято

chitanka.info

В тиха нощ под прозореца мой

чух боричкане, шепот гальовен —

двама влюбени в летния зной

се целуваха в унес любовен.

Ненадейно луната изгря,

заблестяха звезди — перли бели

и разкриха две тъмни тела

до стената в едно се преплели.

От луната подгонени те

се изгубиха някъде в мрака

и от синьото звездно небе

малко облаче жално проплака!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.